108. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ,  ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ  ΚΑΙ  ΕΜΠΟΡΙΟΥ Αριθ. 0. 2140/429 ΔΙΠ της 30 Ιουν. /2  Ιουλ. 1977 (ΦΕΚ Β΄ 624) Περί συμπληρώσεως των 0. 1768/616 ΔΙΠ/8-7-76 και 0. 1769/617 ΔΙΠ/8-7-76 κοινών Υπουργικών αποφάσεων, που εκδόθηκαν σύμφωνα με τις διατάξεις του Ν.Δ. 226/69. Έχοντας υπόψη: α)Τις διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα ελληνικά προϊόντα», όπως συμπληρώθηκε με το άρθρ. 1 του Ν.Δ. 849/71. β)Τα θέματα που έχουν δημιουργηθεί από την εφαρμογή των διατάξεων του άρθρου αυτού. γ)Την 0. 1192/240 ΔΙΠ/13-4-77 γνωμοδότηση της προβλεπομένης Επιτροπής από τις ανωτέρω (α) διατάξεις, η οποία έχει συσταθεί με την 0. 532/229 ΔΙΠ/11-2-75 κοινή απόφασή μας, αποφασίζουμε: 1.Συμπληρώνοντας τις 0. 1768/616 ΔΙΠ/8-7-76 και 0. 1769/617 ΔΙΠ 8-7-76 αποφάσεις μας ορίζουμε ότι: (α)Το ποσό της επιστρεπτέας μέσης επιβαρύνσεως από τέλη χαρτοσήμου για εξαγωγές οίνων που έχουν προσμιχθεί με οινόπνευμα αλλοδαπής προελεύσεως, που έχει εισαχθεί με προσωρινή ατέλεια χωρίς να επιβαρυνθεί με τέλη χαρτοσήμου, σύμφωνα με την 0. 1768/616 ΔΙΠ/8-7-76 κοινή απόφασή μας, δεν μπορεί να είναι μικρότερο του ποσού που βρίσκεται βάσει της αξίας FOB του οίνου που έχει εξαχθεί μετά αφαίρεση της αξίας CIF της ποσότητας οινοπνεύματος που περιέχεται εις αυτό. (β)Το ποσό της επιστρεπτέας μέσης επιβαρύνσεως από τέλη χαρτοσήμου για εξαγωγές εγχωρίων προϊόντων για τη συσκευασία των οποίων χρησιμοποιήθηκαν έτοιμα είδη συσκευασίας που έχουν εισαχθεί από τον ίδιο τον εξαγωγέα, με προσωρινή ατέλεια χωρίς να επιβαρυνθούν με τέλη χαρτοσήμου, σύμφωνα με τη 0. 1769/617 ΔΙΠ/8-7-76 απόφασή μας, δεν μπορεί να είναι μικρότερο του ποσού που βρίσκεται βάσει της αξίας FOB των προϊόντων που έχουν εξαχθεί μετά αφαίρεση της αξίας CIF των υλικών συσκευασίας που έχουν χρησιμοποιηθεί. 2.Η ισχύς της αποφάσεως ανατρέχει στην ημερομηνία δημοσιεύσεως των 0. 1768/616 ΔΙΠ /8-7-76 και 0. 1769/617 ΔΙΠ/8-7-76 αποφάσεών μας στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. 